|  |  |  |  |  |
| --- | --- | --- | --- | --- |
|  | **VEFSN KOMMUNE** |  |  |  |
| **Kulstad skole** | Vår dato:  02.08.22 | Vår referanse:  Trine Bukten | Arkivkode: |
| Saksbehandler:  Epost: kulstad.skole@vefsn.kommune.no | Deres dato: | Deres referanse: |  |
| Vår referanse bes oppgitt ved henvendelser | | |
|  | | | | |

**SKOLENS ARBEID OG HANDLINGSPLAN MED Å FREMME ET GODT LÆRINGSMILJØ – jfr Oppl.l § 9a**

**FOREBYGGING AV MOBBING**

***Å forebygge mobbing er snarere å ha en viss måte å forholde seg på i sitt arbeid,***

***enn et arbeid i seg selv.***

**FOREBYGGING**

**Alle årstrinn**

**Systematisk arbeid med lærings- og klassemiljø**

* Den voksne skal være en tydelig leder i arbeidet med elevene.
* De voksne skal vise omsorg og være lyttende til sine elever
* Skolen fokuserer på forholdet mellom elevene, men også mellom de voksne og elevene, det skal jobbes kontinuerlig med den sosiale kompetansen og relasjonen
* Jevnlige gruppemøter (trinnmøter), skap trygge og positive rammer.
* Bruk systematisk metodikk i gruppemøte. Sett av så mye tid som du mener er passe for dine elever, slik at det blir naturlig for deg og din gruppe.
* Det gjennomføres en Ikke-anonym læringsmiljøundersøkelse (Roland-undersøkelsen) **hver høst og vår**. I tillegg kan man gjennomføre ytterligere undersøkelser hvis situasjonen tilsier det, eller/og når lærer/ledelse har behov for dette
* Det utarbeides trivselsregler/samarbeidsregler av de voksne sammen med elevene hver høst

**Kontaktlærer**

* Bygg gode relasjoner mellom deg og eleven, og mellom deg og foreldrene.
* Kartlegg sosiale relasjoner.
* Gjennomfør elevsamtaler i forkant av vurderingssamtaler.
* Gjennomfør Roland sin klassemiljøundersøkelsen (med navn) i løpet av august/september og i januar/februar, **før** vurderingssamtalene.

**Foreldresamarbeid**

* Teamet samarbeider med foreldrekontaktene og legger til rette for, og oppmuntrer foreldre til nettverksbygging og sosiale møtepunkt.

**Ledelsen**

* Snakker om læringsmiljø, vennskap og skolens arbeid med elevenes psykososiale læringsmiljø på foreldremøter
* Informerer og snakker med elevene om vennskap og mobbing i skolens samlingsstunder og i andre aktuelle møter med elevene.
* Jobber kontinuerlig med forbedringsarbeid i forhold til det psykososiale læringsmiljøet til elevene, sammen med de ansatte
* Arrangerer Kash-møter med foreldrekontaktene angående skole-hjem samarbeidet samt klassemiljøarbeid
* Gjennomgår denne planen med foreldrene i foreldrenes arbeidsutvalg (FAU) hver høst

**På skolen**

* Aktiv bruk av elevråd, der tema rundt vennskap og mobbing blir tatt opp, og også denne planen.
* Bruk av TL (trivselsledere) i midttimene, TL-elevene fungerer som gode miljøskapere
* Samlingsstunder, der det snakkes om vennskap og hvordan vi skal ha det sammen.
* Aldersblanding, forebyggende i forhold til at elevene blir kjent på tvers av alder.
* Aktivt og synlig tilsyn av de voksne både inne i skolen, friminutt, annen uteaktivitet, ekskursjoner, bussbase og SFO
* Rektor, inspektør og SFO-leder synlige i skole- og SFO-miljøet både ute og inne.
* Elevundersøkelsen med analyse og tiltak i etterkant.
* Systematisk læringsøkter med Zippys venner og Passport som omhandler livsmestring i skolen.

**HANDLINGSPLAN VED MOBBING/MISTANKE OM MOBBING**

***En prosedyre kan ikke brukes slavisk i alle tilfeller. Lærer/leder må alltid bruke sin pedagogiske teft og sin sunne fornuft.***

1. **Aktivitetsplikten*, jfr. § 9a-4.***

**Alle ansatte på skolen har en individuell plikt til å følge med på om elevene har et trygt og godt skolemiljø. De har plikt til å gripe inn og varsle ved mistanke om mobbing, vold, diskriminering og trakassering. Dette gjelder også hvis det foreligger forhold utenfor skolen, som allikevel kan påvirke hvordan eleven har det på skolen.**

1. **Diskuter problemet/mistanken på teamet.**

* Ved mistanke om mobbing, informerer den voksne teamet sitt, og diskuterer saken.
* Viktig at teamleder sørger for at alle strakstiltak blir dokumentert, som f.eks. kontakt med foreldre, observasjoner, læringsmiljøundersøkelser, samtaler med elev ol.

1. **Varslingsplikten jfr. §9a-4**

* Den som har mistanke om mobbing eller andre krenkende forhold, eller avdekker mobbing informer rektor om sine mistanker/avdekking
* Rektor avholder møte med teamleder/teamet eller kontaktlærer, alt etter hvilken situasjon man står i. Rektor informerer også inspektør og SFO-leder, og etter hvert det øvrige personalet, hvis det er behov for dette.
* Ledelsen v/rektor peker retning for det videre arbeidet med saken.

**4. Undersøkelsesplikten jfr. § 9a-4, kartlegging – observasjon.**

* Teamet avdekker faktiske forhold så snart som mulig
* Foreldre kontaktes, hvis de ikke allerede er kjent med mistanker eller avdekking av mobbing
* Personalet og helsesøster informeres der dette er naturlig
* Systematisk observasjon, kartlegging
* Samtale med eventuelle tilskuere/medløpere
* Samtale med offeret og også med offer og offeret sine foresatte jfr. Forv.l.§17 og FNs Barnekonvensjon artikkel 12.
* Samtale med mobber og også mobber sine foresatte
* Gjennomføre ikke-anonym klassemiljøundersøkelse
* Kartlegging og funn må dokumenteres!

1. **Tiltaksplikten jfr. §9a-4. Aktivitetsplan, sette inn lovlige, egnede tiltak for å stoppe mobbing og overgrep. Det er rektor sitt ansvar at planen blir utarbeidet innen ei uke etter mistanke eller avdekking av mobbing.**

* Rektor utarbeider en tiltaksplan i samarbeid med foreldrene
* Tiltaksplanen evalueres fortløpende
* Naturlige punkt i tiltaksplanen er:
* ledelsen og lærer har samtale/møte med den/de som blir utsatt for mobbingen samt foresatte
* ledelsen og lærer samtale/møte med den/de som mobber samt foresatte
* observasjoner utført av team og ledelse over 14-21 dager, ute og inne
* klassemiljøundersøkelse
* møte med foreldre, lærere, ledelse, helsesykepleier og evt. andre ansatte, der man oppsummerer observasjoner, samtaler, møter og klassemiljøundersøkelser.
* tiltaksplan revideres evt. etter dette møte av rektor
* Det skrives referat fra møtene, som legges på saken
* Vurder om og i tilfelle hvilken informasjon som skal gis til elever og foreldre på årstrinnet og/eller personalet

1. ***Oppfølging av offer og mobber(e) over tid/Evaluering av om tiltakene virker.***

* Redigere tiltaksplanen
* Hyppige elevsamtaler over tid
* Samtaler mellom rektor/inspektør, lærere og andre aktuelle voksne
* Evalueringsmøte(r) med offer/foreldre og mobber/foreldre en stund etter at den tette oppfølgingen er avsluttet. Det skrives referat fra møtene
* Skriv interne notat inn på saken, der det er naturlig f.eks. ang telefonsamtaler og andre ting som er relevant for saken.

1. ***Oppfølging på årstrinnet eller i gruppa i forhold til miljøet.***

- Tilbakemelding fra teamet på hvordan saken står.

- Det er lav terskel for kontakt mellom skole og hjem og iverksettelse av tiltak

**5. § 9a-5 Skjerpet aktivitetsplikt**

* Alle ansatte som arbeider i skolen har en skjerpet aktivitetsplikt dersom ansatte krenker, mobber, trakasserer, diskriminerer eller utøver vold mot elever. Den som blir vitne til dette, eller avdekker en slik krenkelse, tar direkte kontakt med skolens ledelse v/rektor. Rektor varsler skoleeier angående forholdet.

* Dersom det er skolens ledelse som krenker elever, tas det direkte kontakt med kommunalsjef for oppvekst i kommunen, av den som avdekker krenkingen.

*Revidert 02.08.22, rektor*